CELEX: 22006D0091
Language: et
Date: 2006-07-07 00:00:00
Title: EMP Ühiskomitee otsus nr 91/2006, 7. juuli 2006 , millega muudetakse EMP lepingu XV lisa (riigiabi)

19.10.2006   
            
            
               ET
            
            
               Euroopa Liidu Teataja
            
            
               L 289/31
            
         
      EMP ÜHISKOMITEE OTSUS
   
   nr 91/2006,
   7. juuli 2006,
   millega muudetakse EMP lepingu XV lisa (riigiabi)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu XV lisa on muudetud EMP Ühiskomitee 30. septembri 2005. aasta otsusega nr 123/2005 (1).
            
         
               (2)
            
            
               Lepingusse tuleb inkorporeerida komisjoni 28. novembri 2005. aasta direktiiv 2005/81/EÜ, millega muudetakse direktiivi 80/723/EMÜ liikmesriikide ja riigi osalusega äriühingute vaheliste finantssuhete läbipaistvuse ning teatavate ettevõtjate finantsläbipaistvuse kohta (2).
            
         
               (3)
            
            
               Lepingusse tuleb inkorporeerida komisjoni 28. novembri 2005. aasta otsus 2005/842/EÜ EÜ asutamislepingu artikli 86 lõike 2 kohaldamise kohta üldist majandushuvi pakkuvaid teenuseid osutavatele ettevõtjatele avalike teenuste eest makstava hüvitisena antava riigiabi suhtes (3),
            
         ON TEINUD JÄRGMISE OTSUSE:
   Artikkel 1
   Lepingu XV lisa muudetakse järgmiselt.
   
               1.
            
            
               Punkti 1 (komisjoni direktiiv 80/723/EMÜ) lisatakse järgmine taane:
               
                           “—
                        
                        
                           
                              32005 L 0081: komisjoni direktiiv 2005/81/EÜ, 28. november 2005 (ELT L 312, 29.11.2005, lk 47).”
                        
                     
         
               2.
            
            
               Punkti 1g (komisjoni määrus (EÜ) nr 2204/2002) järele lisatakse järgmine tekst:
               “Üldist majandushuvi pakkuvad teenused”
               
                           1h.
                        
                        
                           
                              32005 D 0842: komisjoni otsus 2005/842/EÜ, 28. november 2005, EÜ asutamislepingu artikli 86 lõike 2 kohaldamise kohta üldist majandushuvi pakkuvaid teenuseid osutavatele ettevõtjatele avalike teenuste eest makstava hüvitisena antava riigiabi suhtes (ELT L 312, 29.11.2005, lk 67).
                           Käesolevas lepingus loetakse selle otsuse sätteid järgmistes kohandustes:
                           
                                       a)
                                    
                                    
                                       mõiste “komisjon” asemel loetakse “EMP lepingu artiklis 62 määratletud pädev järelevalveasutus”;
                                    
                                 
                                       b)
                                    
                                    
                                       sõnade “kokkusobiv ühisturuga” asemel loetakse “kooskõlas EMP lepingu tingimustega”;
                                    
                                 
                                       c)
                                    
                                    
                                       mõiste “liikmesriik” asemel loetakse “EÜ liikmesriik või EFTA riik”. Mõiste “liikmesriigid” asemel loetakse “EÜ liikmesriigid või EFTA riigid”;
                                    
                                 
                                       d)
                                    
                                    
                                       artiklis 1 loetakse mõiste “asutamislepingu artikli 88 lõige 3” asemel “järelevalve- ja kohtulepingu protokolli 3 artikli 1 lõige 3”;
                                    
                                 
                                       e)
                                    
                                    
                                       artiklis 2 loetakse mõiste “asutamislepingu artikli 86 lõige 2” asemel “EMP lepingu artikli 59 lõige 2”;
                                    
                                 
                                       f)
                                    
                                    
                                       artiklis 3 loetakse mõiste “asutamislepingu artikli 88 lõige 3” asemel “järelevalve- ja kohtulepingu protokolli 3 artikli 1 lõige 3.”
                                    
                                 
                     
         Artikkel 2
   Direktiivi 2005/81/EÜ ja otsuse 2005/842/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 8. juulil 2006 tingimusel, et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 7. juuli 2006
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 339, 22.12.2005, lk 32.
   
      (2)  ELT L 312, 29.11.2005, lk 47.
   
      (3)  ELT L 312, 29.11.2005, lk 67.
   
      (4)  Põhiseadusest tulenevaid nõudeid ei ole nimetatud.